ตลท.ขึ้น SP หุ้น POLAR ตั้งแต่รอบซื้อขายบ่ายวันนี้
ตลท.ขึ้น SP หุ้น POLAR ตั้งแต่รอบซื้อขายบ่ายวันนี้
6 ต.ค. 2558

ตลาดหลักทรัพย์แห่งประเทศไทยระบุว่า จากที่สำนักงาน ก.ล.ต. มีคำสั่งไม่อนุญาตให้ POLAR ขายหุ้นเพิ่มทุน PP ซึ่งข้อมูลเกี่ยวกับการเพิ่มทุนเป็นข้อมูลสำคัญของบริษัทจดทะเบียนที่ส่งผลกระทบต่อผู้ถือหุ้นและต่อการตัดสินใจลงทุนของผู้ลงทุนอย่างมีนัยสำคัญ
ดังนั้น ตลาดหลักทรัพย์จึงขึ้นเครื่องหมาย “H” (Halt) เพื่อหยุดพักการซื้อขายหลักทรัพย์ของ POLAR ตั้งแต่วันที่ 6 ตุลาคม 2558 เป็นต้นไป จนกว่า POLAR จะชี้แจงว่าบริษัทจะดำเนินการให้เป็นไปตามคำสั่งของสำนักงาน ก.ล.ต.ที่ไม่อนุญาตให้ POLAR ขายหุ้นเพิ่มทุนแก่ PP แล้ว
เนื่องจาก POLAR ยังไม่ได้ชี้แจงการดำเนินการดังกล่าว ตลาดหลักทรัพย์ฯ จึงขึ้นเครื่องหมาย “SP” เพื่อพักการซื้อขายหลักทรัพย์ของ POLAR ต่อไป เริ่มตั้งแต่รอบการซื้อขายช่วงบ่ายวันนี้(6 ต.ค.) เป็นต้นไป